ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
21 ส.ค. 2558

สรุปภาวะตลาดภาคเช้า : SET ผีซ้ำด้ำพลอย – SET ที่ว่าโดนปัจจัยในประเทศกดดันอยู่แล้ว ไม่ว่าจะเป็นเหตุการณ์ระเบิด, การอ่อนตัวของกลุ่มพลังงานตามราคาน้ำมันดิบ และภาวะเศรษฐกิจที่ยังไม่ฟื้นตัว กลับพบเจอปัจจัยต่างประเทศกดดันเพิ่มเติมเข้ามาอีก ตามภาวะตลาดต่างประเทศที่ปรับฐาน ด้วยกังวลแนวโน้มเศรษฐกิจโลก จากจีนชะลอตัว และปัญหาปะทุขึ้นในคาบสมุทรเกาหลี กดดัน SET ให้ปรับลงต่อ มาปิดตลาดที่ระดับ 1361.23 จุด -11.30 จุด ด้วยมูลค่าซื้อขาย 2.2 หมื่นลบ. กลุ่มหลักต่างปิดลบ โดยพลังงาน, แบงก์ และICT ปิดลบ -1.0%, -0.8% และ -0.7% ตามลำดับ ที่หนักหน่อย คือ ปิโตรเคมี ปิดลบไปกว่า -4.4% ด้านตลาดภูมิภาคแดงเดือดลบไปกว่า 2-3%
กลยุทธ์ที่แนะนำ :ช่วงบ่าย: คาดการดีดขึ้นสลับในช่วงที่ภาพรวม SET มีแนวโน้มปรับลงได้ต่อ มีแนวต้านระยะสั้นจำกัดอยู่ที่ 1366-1370 จุด โดยสัญญาณในระยะสั้นจะกลับมาดีขึ้น ต้องยืนเหนือ 1372 จุดก่อน ในภาวะตลาดที่แวดล้อมไปด้วยปัจจัยกดดัน ส่วนความหวังเดียวในช่วงนี้ คือ รอมาตรการกระตุ้นเศรษฐกิจของครม.ชุดใหม่ กลยุทธ์ การเก็งกำไร เหมาะกับผู้รับความเสี่ยงได้สูง ส่วนการซื้อลงทุนให้รอก่อน ทั้งนี้ หุ้นแนะนำตามสัญญาณทางเทคนิค ได้แก่ KTB (รับ 18.00 ต้าน 18.60 และ 19.00 Cut 17.40) หรือผ่าน KTB23C1605A โดยอิงจุด Cut และต้าน ตามหุ้นแม่